###

###  ΕΛΛΗΝΙΚΗ ΔΗΜΟΚΡΑΤΙΑ ΚΟΖΑΝΗ 28-3-2025

 **--------------------------**

 ΔΙΟΙΚΗΣΗ

 3ης Υ.ΠΕ. ΜΑΚΕΔΟΝΙΑΣ

ΓΕΝΙΚΟ ΝΟΣΟΚΟΜΕΙΟ ΚΟΖΑΝΗΣ ΠΡΟΣ: Μ.Μ.Ε.

 «ΜΑΜΑΤΣΕΙΟ»

**ΔΕΛΤΙΟ ΤΥΠΟΥ**

Η Διοίκηση & η Νοσηλευτική Υπηρεσία του Νοσοκομείου Κοζάνης ευχαριστούμε θερμά όλους τους συμμετέχοντες στην 5η Νοσηλευτική Διημερίδα Δυτικής Μακεδονίας με τίτλο: «**Εκσυγχρονισμός και Καινοτομίες στη Νοσηλευτική»**, που πραγματοποίησε το Νοσοκομείο μας στις 20 και 21 Μαρτίου 2025.

Η Νοσηλευτική Διημερίδα είχε στόχο να ενισχύσει την επιστημονική γνώση και τις επαγγελματικές δεξιότητες των νοσηλευτών σχετικά με σύγχρονες πρακτικές, βελτιώνοντας έτσι τις υπηρεσίες υγείας που παρέχονται στους ασθενείς και προσέλκυσε νοσηλευτές και άλλους επαγγελματίες υγείας, φοιτητές, και επιστήμονες από όλη τη Δυτική Μακεδονία και άλλες περιοχές της χώρας, ενισχύοντας τη συνεργασία και την ανάπτυξη στον τομέα της υγείας.

Η διοργάνωση στέφθηκε με επιτυχία καθώς πραγματοποιήθηκαν περισσότερες από 700 εγγραφές, 283 συμμετοχές στα Κλινικά Φροντιστήρια, 48 εισηγητές, 6 διαλέξεις, 4 στρογγυλά τραπέζια και πλήθος ελεύθερων και αναρτημένων ανακοινώσεων, e-poster κ.α.

Ένα ιδιαίτερο ευχαριστώ στην Περιφέρεια και το Πανεπιστήμιο Δυτικής Μακεδονίας για την ουσιαστική στήριξή τους. Επίσης, ευχαριστούμε την 3η Υ.ΠΕ. Μακεδονίας, την Ένωση Νοσηλευτών Ελλάδος – 2ο Περιφερειακό τμήμα ΕΝΕ, τους Διοικητές & τις Δ/ντριες Ν.Υ. των Νοσοκομείων, τα προεδρεία, τους ομιλητές καθώς και όλους όσους εργάστηκαν για την πραγματοποίηση της Διημερίδας.

 Εκ της Διοικήσεως